แนวโน้มหุ้นทรงตัว
นักวิเคราะห์ฯคาดตลาดหุ้นไทยเช้านี้ทรงตัว ยังมีลุ้นไต่ขึ้นได้  มอง Sentiment ตลาดยังดี
20 ก.ย. 2555

นักวิเคราะห์ฯคาดตลาดหุ้นไทยเช้านี้ทรงตัว ยังมีลุ้นไต่ขึ้นได้  มอง Sentiment ตลาดยังดี
นายเจริญ เอี่ยมพัฒนธรรม ผู้อำนวยการฝ่ายวิเคราะห์ บล.เคที ซีมิโก้ กล่าวว่า ตลาดหุ้นไทยเช้านี้คาดว่าจะทรงตัว และยังมีโอกาสที่จะค่อย ๆ ไต่ขึ้นไปได้ แต่ระหว่างทางอาจมีแรงขายทำกำไรอยู่บ้างซึ่งก็เป็นเรื่องธรรมดา เนื่องจาก Sentiment ของตลาดฯยังอยู่ในเกณฑ์ที่ดี เพียงแต่ต้องปัจจัยใหม่เข้ามา
สำหรับตลาดเพื่อนบ้านเช้านี้ไม่ค่อยสดใส อาจเป็นผลจากที่เจอ take profit แต่ก็อยู่ในแดนลบเล็กน้อย ซึ่งมองว่าตลาดฯได้รับรู้เรื่องมาตรการ QE3 ของสหรัฐฯแล้ว รับรู้มาตรการกระตุ้นเศรษฐกิจของญี่ปุ่นแล้ว ตอนนี้ก็คงจะต้องจับตาดูการแก้ไขปัญหาของทางยุโรปต่อไป และก็รอดูความเคลื่อนไหวจากจีนด้วย
พร้อมให้แนวรับ 1,280 จุด แนวต้าน 1,300 จุด โดยแนะเลือกเล่นหุ้นเป็นรายตัว